Uznesenie Okresného súdu Prievidza sp. zn. 15P/119/2024 z 15. 10. 2024
Uznesenie Okresného súdu Prievidza z 15. októbra 2024, sp. zn. 15P/119/2024, ECLI:SK:OSPD:2024:3824205367.1

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/119/2024 3824205367 15. 10. 2024 JUDr. Eva Kiššová ECLI:SK:OSPD:2024:3824205367.1
Uznesenie Okresný súd Prievidza v právnej veci navrhovateľa: A. B., nar. XX.X.XXXX, bytom A. C. XXX, D., zast. Advokátska kancelária JUDr. Ľubica Lukáčová, s.r.o., so sídlom M. Hodžu 10/3, Prievidza proti manželke navrhovateľa: E. A. B., nar. XX.X.XXXX, bytom A. C. XXX, D., v konaní o rozvod manželstva a úpravu rodičovských práv a povinností účastníkov na čas po rozvode k maloletým deťom, takto rozhodol: I. Konanie z a s t a v u j e . II. Žiaden z účastníkov n e m á právo na náhradu trov konania. odôvodnenie: 1. Návrhom doručeným súdu dňa 9.10.2024 sa navrhovateľ, manžel domáha rozvodu manželstva a úpravy výkonu rodičovských práva a povinností na čas po rozvode manželstva k maloletým deťom. 2. Podľa § 2 ods. 1 zákona č. 161/2015 Z. z. Civilný mimosporový poriadok (CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa § 161 ods. 1, 2 Civilného sporového poriadku (ďalej len „CSP“) ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). Ak ide o nedostatok procesnej podmienky, ktorý nemožno odstrániť, súd konanie zastaví. 4. Podľa § 159 CSP, začatie konania bráni tomu, aby o tom istom spore prebiehalo na súde iné konanie. Ak na súde prebieha o tom istom spore iné konanie, súd zastaví konanie, ktoré sa začalo neskôr. 5. Prekážka začatého konania, tzv. prekážka litispendencie, je neodstrániteľným nedostatkom podmienok konania, ktorý má za následok zastavenie konania. Na súde prebieha konanie tých istých strán, týkajúce sa tej istej právnej veci (rozvod manželstva s prísl.) na základe návrhu doručeného súdu dňa 30.9.2024, a preto súd konanie, ktoré začalo na základe neskôr podaného návrhu, zastavil. 6. O trovách konania rozhodol podľa § 52 Civilného mimosporového poriadku. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza písomne v dvoch vyhotoveniach (§ 357 písm. a) CSP). V odvolaní sa má popri všeobecných náležitostiach (§ 127 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824205367.1 (dáta aktuálne k 12. 11. 2026). Záväzné je znenie zverejnené súdom.




